b'\n_START_ARTICLE_\nDVD-RAM\n_START_PARAGRAPH_\nDVD-RAM on optinen levyformaatti, joka on PD-formaatin kehittyneempi versio. DVD-RAMin esitteli ensimm\xc3\xa4ist\xc3\xa4 kertaa DVD Forum vuonna 1996. DVD-RAM ei tarvitse erillist\xc3\xa4 poltto-ohjelmaa. Se toimii kuin kiintolevy tai levyke. Yksipuolisen DVD-RAM 1.0 -levyn kapasiteetti on 2,58 gigatavua, kaksipuolisen DVD-RAM 1.0 -levyn 5,16 gigatavua, yksipuolisen DVD-RAM 2.0 -levyn 4,7 gigatavua ja kaksipuolisen DVD-RAM 2.0 -levyn 9,4 gigatavua. Tuplakerros-DVD-RAM-levyj\xc3\xa4 ei ainakaan toistaiseksi ole olemassa._NEWLINE_On arvioitu ett\xc3\xa4 DVD-RAM levy\xc3\xa4 voi kirjoittaa 100 000 kertaa, mik\xc3\xa4 on enemm\xc3\xa4n kuin DVD-RW ja DVD+RW -levyjen arvioitu 1000\xe2\x80\x9310 000 kirjoituskertaa._NEWLINE_DVD-RAM levyt myytiin alun perin vain koteloissa. Nyky\xc3\xa4\xc3\xa4n DVD-soittimet toimivat my\xc3\xb6s ilman koteloa \xe2\x80\x93 jotkut soittimet eiv\xc3\xa4t en\xc3\xa4\xc3\xa4 edes tue koteloituja levyj\xc3\xa4. Koteloitu levy on noin 50\xc2\xa0% kalliimpi valmistaa kuin koteloimaton.'